देश की पहली पूर्णकालिक महिला रक्षा मंत्री निर्मला सीतारमण फुल एक्शन में हैं। उनके दायित्व संभालने के 20 दिन बाद ही सेना ने बड़ी कार्रवाई की। भारतीय सेना ने म्यांमार बॉर्डर पर उग्रवादियों के खिलाफ जबरदस्त प्रहार किया। आर्मी ने नगा उग्रवादियों के कैंप पर हमला बोला, जिससे NSCN(K) कैडर के उग्रवादियों को जबर्दस्त नुकसान हुआ था। भारतीय ऑपरेशन में कई उग्रवादी हताहत भी हुए हैं. यह ऑपरेशन 27 सितंबर, बुधवार को करीब सुबह 4.45 बजे किया गया। भारतीय सेना ने साफ किया कि यह ऑपरेशन म्यांमार की सीमा के अंदर नहीं किया गया इसलिए इस ऑपरेशन को सर्जिकल स्ट्राइक कहकर नहीं बताया गया।